
PROLOGUE 


Anga “Krismasni Golporang” Title-ko ra'e kan'dikgipa 
golporangko chapa ka'atenga. Krismas aro Bilsi Gital sokbaon 
ua somoina ka'srok soanide gimik manigiparangna 
ka'sroksoanioni dingtanga. Duk aro jajrenga donggenchitnoba 
Krismas aro Bilsi Gitalni ka'srokanian uarangko pindapaia. 
Mongsongbatede Krismas aro Bilsi Gital somoirangode saksa 
sakgipinna ka'sae on'anian gipin jaksramani aro mandeni gipin 
dakanirangnaba batangpila. C Flint indine agana, '‘On'e galna 
man'jabatgipa kamde ka'saanian ong'aia. On'atoba 
ka'saanikode pangnan on'pilrongaia.” Ian angni golporangni 
katta ba messageba ong'china. la golporangko anga angni 
ma'gipa Bimoni K Marak aro pagipa Wellington D Sangmako 
gisik ra'e seaha, jemangnan anga chu'onga gita angni janggi 
tanganina mitelpil'aniko on'rikna man'jaha gita anga nikrdnga. 
la golporangchi uamangna angni mitelpil'aniko anga 
parape'enga. 

Saoba saksa indine agana, “December jao golporangko 
gipinrangna on'na gisik ra'aniko on'anina, hai Isolko mitelna.” 
Oe, gisik ra'na man'aniba Isolni on'gimin boksis ong'a, jekon 
chu'ongana bate an'ching Krismas aro Bilsi Gital somoirango 
jakkala. 

ong'aiama?” “Kasha, an'chingde atchion papo atchia. Na'a 
chonoba na'a papon atchia. An'ching manderangde darangba 
namgipa dongja. Parake pap ka'jaoba an'ching mandeni 
nikgijao namgija chanchiode uaba pap ong'aia. Atchiao 
ba'kapgipa papnasa Isol Uni depante Jisuko an'chingna sichake 
jokatchina watataha Jisuo bebera'ode an'ching a'gilsako sioba, 
norokchi re'jawaha Jokaignok. Jisuchi salgionare'gnok.” ine 
ma'gipa aganaha. “Ai angade Jisuo bebera'gen. Angaba 
salgichi re'na ska.” ine Kasha aganaha “Ai aro mingsa- angna 
Krismasode Jisuni noksako ra'bone. Aro, ai, maikai 
ka'onanggija dakgen? Anga ka'onangtaiode Jisu 
naninikjawakon. Jojong basakobade ka'onangataia,” ine Kasha 
agantaiaha. Ma'gipa aganaha, “An'chingde ka'ode nangaigen. 
Pangnan an'chingo namararade dongja. Na'a sakoba 
ka'onangode uoba kema bi'bo aro Jisuoba kema bi'bo, unode 
kema wataigen. Aro, ka'onangako ka'sinatna bi'na nanggen. 
Jojong nang'ko ka'onangatode, na'a biko kema ka'na nanggen. 
Unosa Jisuba nang'ko kema ka'gen” “Ai, anga ma'sijok da'ode. 
Jisuan angko dakchakaigen.” ine Kasha aganon, ma'gipa 
aganaha, “Na'a da'ode poraina man'engjok. Jisu dakchakchina 
Sastroko poraie Isolo bi'rongbo.” “Oe, ai,” ine Kasha aganaha. 
Kasha chonengoba ia bilsi Kiismas manianide Kashana orto 
gnanggipa Krismas ong'gnok. “Mitela, Jisu.” Ine Kasha 
aganaha. “Oe, anga kal'anirangkoba namnikaia. 
Cholarangkoba man'a skaia. Jisu anga bi'sa ong'kuenga ine 
uia. larangko man'na skana Jisu ka'onangjawa,” ine Kasha 
chanchiengachim. Unon ma'gipa aganaha, “la Krismas 
maniaode. Kasha ai, Jisukoba okamatna. An'ching Bina 
dingtangmancha boksisko iachangde on' gen. Nang'ni 
ka'tongko.” “Oh, ai, nambegnok. Angni ka'tongo anga Jisuko 
dongnok. Dudkoba ringgnok. Laisakkoba cha'gnok. 

Te'rikkoba cha'gnok. Jojon^oba dokjawaha,” ine Kasha 
aganaha. “Re'babo Kristo Jisu, Amen,** ine ma'gipa a ganaha 


Krismasat Golporang 2 

Beng'blokrang Jripengaha 

Da'a bilside chibolrangoba beng'blok mikoakon bang'e 
knajajok. Bengbong mikoakode knaroroangsrangja'engjok. 
Mikka wakarioba beng'blokkon nikna man'angjaengjok. 
Bengbong aro beng'blok kusimtoksan ong'ja, beitag'blok, 
wapek, bengbong chongiparangkoba nikangjaengjok. Uarang 
gimaroroangengaha. Songo mande jelbae beng'blok 
roronggipa chibolrangan bon'angengaha aro chibilokrangba 
komiangengahai gimin ong'akon. labeng'blokni golporangko 
songni pante sakbri, Tongkam, Mingsing, Pajim aro Kangrak 
indake betbetangengachim. "Skango angni chonmitingode 
ching nok ka'ma ramao chibol dakgipaon, mikka wabajokode 
walgimik gimik ka'supile bengbong aro beng'blokrang 
mikorongachim. Da'ode chibolba dapa gita dakjok aro 
tong'sakode skul nok rikjok. Maidake beng'blokrang 
tanggen?” ine Tongkam ripengtangrangna agaobngachim. 
“Agrepile manderangba beng'blokrangko doke gala aro 
bengbongrangkode dokeba cha'ade,’* ine Mingsing aganaha. 
“Ctungni pul ge'gipa mitino, pul pikani a'kol gop dakgipao 
anga beng'blok tangsek dake dal'gipako nape dongako 
nikenga,” ine Pajimba aganaha. “Hai,. an'ching 
beng'blokrangko am'ramemung bisongna chibol gjtalko am'e 
on'a. Sin'kariode beng'blokrangde tusia. Mikka wid>itj<dco8a 
mikraktaienba, bitchi chi'taignok. Badita man'a 

beng'blokrangko am'bae chibolsamo a'kol cho'e 
bisongko gope done, ding'kario mikrakpilo bitchi chi'ako 
nina,” ine Kangrakba aganpaaha. “Skul nok ki'sangode chibol 
aditan dongkuenga, hai an'ching songni me'apa 
me'chikmarango aganchengemung dakpana namnikgipa 
panterara chibolko cho'bile chimik donggipako uchi cho'e 
watna,” ine Tongkamni aganon, sakgittamba namnikpaaha. 
Songni nokni manderangna janape nion, uamangba 
panterangni aganako namnike ra'chakpaaha aro poraigiparang 
chuti ong'tokengani gimin knal pringoni kam ka'tokna tik 
ka'tokaha. Tongkam me'aparangna aganaha, “Chinga 
panterangan bang'beani gimin, na'songde sambao asonge 
nitimaibo aro chingna skiroroataibo.” Pring gipino, panterang 
aro me'aparangba kodal aro gitchirangko ra'e aro 
me'chikmarangara samrangko chibolo ge'na atterangkoba ra'e 
re'batokaha. Salgimik gong'e ka'tokaha, a'arangko 
cho'bilbilaha, me'chikmarang samsirangko bake ge'ataha aro 
guk jo'ongrang rona namgipa pul, sanu-angkoba a'samo, 
rikamrango aro chibol jatchirangoba ge'aha, jedakode 
beng'blokrang mikrakpilon guk aro jo'ongrangko cha'na 
man'gen. Sambao chimik aro chibol chi joksalna 
man'gijagiparangkoba salsagipao panterang tarigimin 
chibolona chikare kae tarie ra'angaha. Salgittammangni 
ja'manode chibol tarigipaona chirang ka'sine gabaengaha. 
Tongkam pringo re'ange nion chi dobaako nikon songni 
manderangna kobor on'na katbapilaha. “An'tangtangni 
beng'blok nike dongipako bil'e ra'batokbo, chibolo donna,” 
ine me'apa saksa aganataha. Mang kolgrikmang 
beng'blokrangko lim'bae chibolo dape donetokaha. Chi man'e 
samsirangba silbatokengahachim. Pajimpa aganaha, “Kariode 
mikka wabajokode beng'blokrang kusi ong'e mikognok. 

Bengbongrangkoba rim'e cha'na on'na nangja. An'ching song 
niam dakna nanggen. Bitchi chi'e alaring jeloba darangba 
so'otna nangja,” ine aganon tom'bagipa mande jinma pilakan 
namnike ra'chakpaaha. Chibolkoba wa'achi bera peng'e 
donaha. Chibolo je pul bolrang, mi aro me'surangna satgipa 
samrangko satna beng'tokaha. “Kariode gimaenggipa 
beng'blokrangko man'pilgnok. Beng'blokrang jrip 
dongjawaha, maina beng'blokrangba an'chingni bakan ong'a,” 
ine Mingsing pagipa aganaha. Unon tom'bagipa mande 
jinmaan, “Merry Christmas, beng'blokrang,” ine skaniko 
on'angtokaha. Tusienggipa beng'blokrangnade kari April-May 
jarangosa Krismas somoi ong'gen. Unosa songni jaksrame 
ka'sagipa mandraangna kusi ong'e namgipa Krismasni skaniko 
ra'baskagen. Unode wal ka'sinjawaha. Beng'blok gekakanan 
gimikchin an'saognok. 


Krismasni golporang 3 

Want! Me'diksa 

Sin'karini somoirangode A'chikrangni nokrangode 
attamo pura su'ode, ka'tong gisik ka'sroka. Minil pita, jakkep 
aro wanti sakkin gatani bibarangsa gingtingona baibaa.Krismas 
sepangbaanikobamesoka. Patchi ma'gipaba minil pita, jakkep 
aro wanti gatna changbea. Patchi adagipa sakgni Korak aro 
Parakan pura su'e on'timrongachim. December jani 
a'bachoigarangaoni Patchi ma'gipa Patchiko rime bazaarchiko 
gur bitin, sipin aro minilrangko ra'e donna re'rongachim. 
Sipinrangko bree su'srange jabol gale salo rame ran'ate 
donrongachim. Minil pitakode, chinini pal gur baksasa stap 

stap toptope dakrongachim. “Ai, na'a minil pita dakode, anga 
angni ripeng Simchiknaba ra'angtaigenne,” inePatchi aganaha. 
Simchikma'angde gittim damsao dongachim. Sonibar salo 
ma'gipa depanterangni pura su'e on'ako gur baksa minil pita 
tariaha. E'salo ge kolatchiko tope, ma'gipa aganaha, “Patchi, 
iakai, minil pita, nang ripengna ra'angbo.” Patchi minil pitako 
jolao ra'e re'angaha. Nokgnimangko batange a'bri 
ku'chotnangnangosachim Simchikma' angni nokde. 
Doangmitingo noksagipa nokko noksamgilgil re'pakna 
nangachim. Re'pakangmitingo Patchi nokningo bi'sarangni 
betbetako knaengachim. Saksabi'sa aganengachim, “Ai, minil 
pita cha'na skachim. Da'sikariba an'chingde minil pita 
cha'manja.” Saksaba aganengachim, “Angade wanti cha'na 
ska. Mnisalo an'ching noksulrang simile wanti gatengachim. 
Ai, wanti cha'na ska.” Unon ma'gipa duk ong'e aganengachim, 
“Babarang, na'songni baba saa dipetdan, noko tangka dongja. 
Angni sanoba sanoba kam ka'nape man'ara merong aro 
me'sunan jenetenesa. Angaba dakede on'na skachim.” la golpo 
ka'arangko knae Patchi suk ong'jaha. 

”Simchikma'angan an'tangtangba minil pitakora dake 
cha'aia. Anga ia nokdangna minil pita ra'bagipako 
on'sranggnokma,” ine Patchi dondike chanchiaha. Ja'mano 
bi'sarangna ka'sachakan gape, an'tangni Simchikma' angna 
ra'anggipa minil pitako ja'chokchime re'ange ua nokni 
babilsini do'gachol ning'o donangaha aro bi'sarang nikrikna 
skangan ta'rake ong'gone katbaaha. Nokona sokon Patchi 
ma'gipako, “Ai, na'a knalo me'dik bi'sao wanti gatna 
man'genma?” ine sing'on, ma'gipa “Maina?” ine sing'skaaha. 
Unon Patchi an'tangni nikbagimin obostarangko aganon, 
ma'gipaba ka'tong rakna man'jaha. Patchini adatangrang 
Korak aro Parakan pura su'e on'taiaha. “An'chingnaba ritbone, 

ai,” ine Patch! aganaha. Un attamo Patch! want!ko e'salo 
kadepe ua nokdangona ra'angta!aha. Do'gacholg!ta smksruk 
donata!na am'on, !achangde ma'g!pa bab!ls!on! 
ong'katchangbae n!kd!kaha. Patch! b!'sarangn! ma'g!pana 
want! kadepako on'on, ma'g!pa “Oh, mejaloba na'asa 
donangama?” !ne s!ng'aha. Ma'g!pa “Narim, Tarim, !aka! 
na'songn! sa'gre; re'babo,” me okamataha. “Sawa donanga uko 
u!jae ctungade sa'gre donanga !ne ra'a!aha.” !ne ma'g!pa 
aganon Narim aro Tarimba Patch!ni jakko rim'e, “Na'an 
ch!ngn! sa'gre,” !ne kratchaa gnang aganaha. “Angade sa'gre 
ong'ja. Angko Patch! m!nga,” !ne Patch! aganon, ma'g!paba 
aganaha, “Patch!, na'ade chmgnade sa'gre g!ta ong'aha,” !ne 
aganaha. “Ch!nga nang'n! kamko mamung saloba gualna 
man'jawaha.” 

Oe, want! katomsa aro m!n!l tepsa. Ind!ba uko on'engg!pa aro 
ra'chakengg!parangn! ka'tong a'g!lsak g!ta ong'e dal'a. On'ani 
aro ra'an!ara ka'tong nmg'omsa ong'a. Krismasn! g!s!k naatan! 
g!m!nsa ong'baa. J!suba an'tangko on'aha. Ra'chakanide 
an'ch!ngosa. 

Patch! ma'g!pana aganaha, “A!, Narim aro Tarimma'ang g!ta 
dakg!parang an'ch!ng songo bang'en dongenggenkon. U!ode 
m!tamrangkode skangoba dakchakna man'gench!m. Anga, 
S!mch!k aro dada Korak dake, da'o Kr!smasna ant!gn! 
dongm!t!ngo sruksruk am'rame n!na. A! na'a want! dakna 
neng'n!kjawakonba? ” Ma'g!pa aganaha, “An'ch!ngn! on'ade 
J!sun! an'chmgna on'aiuon! besual rongsa g!taba ong'kuja. 
Ma!na neng'mkgen? Kangal manderangna on'e cha'e kus! 
ong'g!pa Krismasko on'na anga kus! ong'a.” 

KHsmasiti Gotponmg 4 


Wal'tim Chaka 

Sin'kari sokbaode manderang wartim chakna suk 
ong'nikbea. A'chik songrangode me'apa me'chikma, pante 
me'tra, bi'sa disa wartim chakna namnika. Taping pagipaba 
December a'bachengaon nokjanggilo sa'ra patalo wal'tim 
chakna nokkingko tin pine tariaha aro am’bolrangkoba bol 
ja'dil aro gantong dal'dalarangko chimonge dane 
donengachim. Taping pagipako dakchakaha. Joltango 
donggiparang Tapingma'ang nokona wal'timchakna 
re'barongachim. Waltingaonan wal'tim chake golpo ka'e 
rorongachim. Taping ma'gipa wal'tim chakgipa sambao 
chu'd^ tarie ta'milangrang aro ta'bolchu aro uandake ta'a 
bipekrangko rite wal'tim chakgiparangna on'rongachim. Cha 
gitchak dakeba on'rongachim. T{q)ing dokta nambregijarangko 
asongchakna am'pok ro'roe tarie donaha. Manderang wal'tim 
chake bal'eke ka'dinge rooba mande skako mitake aro gisik 
saani kattarangko aganede roskajachim. Tapingni ma'a paa 
jaksrama aro mande ska baksa melie dongrongachim. Uni 
giminan mande skaba uamang^o namnikachim. Tapingba ma'a 
paa gitan chanchininge dakgipa aro dakchakninggipa 
ong'achim. Taping kariode matric ra'gnokchim. Adatang 
Rapingde, matric semanode Arts-ko ra'e BApass ong'ode LLB 
ba Law degreeko ra'na chanchiengachim. Law pass ka'ani 
ja'mano, biade Cyber Law-ko poraina am'engachim. College 
joko computer-koba poraiengachim. Da'ororoni chasongo 
computerkoba kal'akna man'aia, tol'giparangba bang'a aro 
computer gita tangkako tol'e cha'gipa aro togigiparangba 
donga aro cha'ue dakgiparangba donga, Internet ong'kataonin 
bijuli gita (electronic) agangcikani aro badingchiwalanirangko 

dakna man'ani gimin. Cyber law ba niamko tol'e 
cha'anirangko, sruksruk daksrue ra'anirangko, manderangni 
rakna man'ani bilrangko aro bikote man'mangiparangni 
kangani bilrangko poraie ukilrangna uibatani cholko 
on'genchim. Unan Rapingde ia Cyber Law-ko poraina 
skengachim. Computemi niam pe'anirangkoba unon 
poraijolgenchim. 

Wal'tim chakmitingo manderang uni gimin Rapingo 
sing'e ra'tokengachim. “Bano ukora poraigen?” ine saksa 
me'apa sing'on. Raping aganchakaha, “Uikuja. Haida, Pime- 
ni Asian School of Cyber Laws ong'jaoba Banglore-o Cyber 
Law College-o ong'naba donga. Delhi aro Hyderabadoba 
donga.” Gimikan Rapingni aganako gisik nange knatimaha. 
“Angade Engineer-na re'angbo inesa inachim. Bian ukosa 
namnuiikana,” ine Rapingpaba aganchapaha. Indakmitingo 
Rapingma minil rite ra'baaha. Wal'tim sambao tamilangba 
minengahachim. Ukoba gitcherao pake gimikni mikkango 
cha' china done on'aha. “Aiao, attamantian na'songkosa 
chingade kosto ka'beengjok. Chingni a'sel na'songsa 
man'dikpil'engjok,” ine noksulni me'apa saksa aganaha. 
“Oejaode, da'ning,” ine gimikan agantokaha. Unon Raping 
ma'gipa aganaha, “Aiao, man'dikja. Dake on'na kusi ong'bea. 
Na'song re'bajaode nokan sikdikdikpila. Ambin December 
kolgrikbrioba ianon cha ringe waljatchini giljachi 
re'chimaina.” Pilakan namnike ku'mongpa'tokaha. Oe beben, 
indita manderangna cha dake, minil rite, ta'milang rite on'oba, 
Nokgipaan bon'changatja ina gita dakaia. Badita jawana 
bon'anga, saoba'an maikoba ra'baskaia. Ra'ping ma'gipa 
pagipama'angode bon'changanikode nikja. Dingtang dingtang 
dake Isolni patia'an sokbaaia. Maina, Raja uamangna 
aganchake ingen, “Na'simang Angni ia jongadarangoni 

chonbatgipa saksanabadita dakaha, uandake Angaan dakaha.” 


Krismtani Gotporang 5 
Krismasni Montro aro Munni 

Krismas sepangba'ora Dimrikma'angni songode 
taria'an ching'chipchipaijok. Bolrango aro nokrango 
ching'ata'an gaptokaijok. Gilja nokkon tariakode nitobate 
nikjok. Attamo Krismas gitrangko ring'roroe Dimrik aro bini 
ripengrang songko niroroe re'dule taria nitoarangko niroroe 
rorongachim. Gitchak, tangsek, rimit dakgipa light bulbrangko 
sringtokani gimin gimikchin teng'chipchiptokaiaha. 
Saobarangde indake gilja nokrango teng'atade koios-sa ong'aia 
aro Kristianna kraja ine songni mondolini pamongko ka'oba 
nangtokaha. Indiba, pamong Isolo bi'esa iarangko dakani gimin 
mamanggiparang dongoba gisik sajaha. Da'sikarini obostako 
bia gisik ra'atengachim. 

December^ni kolgrikbri attampango pante saksa aro 
me'apa dambe saksa chu pekmilange gilja nokona re'bae 
dongeachim. Unomiting pamongba gilja nokona, waljatchini 
gilja ka'ani bidingo nirokna re'baahachim. Pante aro dambe 
me'apa pamongko nikjachim. Uamang asonge saksa 
sakgipinmung indine agangrikengachim. “Aiao, nang'koba 
gilja noko nikna ka'dongjachim. Maikaisa sokbajok?” ine 
pante dambe me'apako sing'aha. Me'apa aganchakaha, “Gilja 
nok mikkango teng'chipchipako nikaton, il'lip il'lip dake angko 
okamatenga gita angade daknikaijok. Mejaonin re'banade ska, 
pa'manja. Bijuli teng'suako nikon, ang’ ja'arangba cheng'agita, 
ku'chilrang git ring'enga gita aro ka'tongon ka'sroka gita 

dakaijok, angade chake nioba chaknan man'jajok. Gilja 
nokchin re'bana skaijok. lano asongon, angni jik desa gisiko 
nabaa. Bia ka'chetigaoni chu ringbebea angaba. Attamantin 
botol gni gni angni chu ra'e ringgipa tangkachide, bilsi gimiko 
nokko rikna a'bachengna man'pilgnokchim. Uko chanchiesa 
grapnaba skenga, ” ine ka'siksike grapaha. Pante adita jrip 
dakani ja'mano aganskaaha, “Angade skangode chu 
ringjachim. Giljaba re'ronga, Angko ka'gipa me'chik 
togiaonin, hit dare, giljaba re'na sikjoljajok. Indiba da'alde 
gitcham salrangko gisik ra'e, light ching'ako ja'rike gilja 
ning'chi napana skaijok. da'o dikdiksa giljao asonge 
chanchiora, haida ua me'chikkode angnade sesojakon. 
Bebegita biko ra'oba, angan duk ong'genchim. Biara angna 
tik ong'jawachim ingipa gisikona tik dake sokbaa. Gisiko 
da'osa srang dakanga. Aiao, chuba ringjawaha. Angnaba 
ka'sapagipa me'chikrangba donga. Jora ripeng ong'genode 
bisongonikon basegen,” “Aiao, nambejok mosa. Ramram 
samsam ka'saana kimoba bang'aan duk ong'tokenga. Angade 
an'tang nokna jikna dena simsakja'esa duk ong'e grapenga.” 

Uamangni golpo ka'ako knatime pamong sruk sruk 
nikatgija re'pilangaha. Isolan ia teng'atanirangchi mande 
sakgniko dingtangatahanina Isolko pamong mitelaha. 
Waljatchini giljao skiprakanio pamong mikkang rongchinge 
Sastroko skiprakaha. Uan Jisuni Atchiani Sal ong'oba, 
pamongni aganani pangchakaniara “Uni gimin pil'e Jisu 
uamangna agane inaha, ‘Angan a'gilsakni seng'a; angko 
ja'rikgipa andalao re'rurajawa, indiba janggini seng'ako 
man'gen.’” Pamong bamgope ua pante aro me'apa dambeko 
biko grongatanina Nokgipako mitelaha. 

“Aro Jisu uamangna aganaha, Donni ning'o ba 
tuchakani ning'o donna ine tochriko ra'baama? Gasani kosako 

donna ine ra'bajama? Maina par^ena ong'jaode, donnua 
mamingba dongia, aro seng'aona re'bana ong'jaode donnua 
mamungba dongja.” “Janggiko Isolona an'pilatanian 
Krismasni Montro aro Munnni ong'a,” ine pamong 
aganchotaha. 


Krismasni Golporang 6 

Ambina Mi Paisa 

la songode Krismas cha'ani salon salni gilja matchote 
jinma mi cha'rongachim. Manderang, me'apa, me'chikma 
gimikan pringnin song'na channa gilja nok patalona 
re'barongachim. Gekgak gekgak kusi ong'e golpo ka'e 
song'tok chantokachim. Bandik ma'gipapa bini noksul Temchi 
ma'gipamung song'na re'batokaha. Bandik aro Temchiba 
ma'gipama'angko ja'rikbaaha. Giljana skang kam matchote 
aue miksue manderang giljachina re'pilangaha. Mondolini 
pamongara songni nokni manderangko sawa mai ong'enga 
uarangko sandie dakchakrongachim aro me'chikmarangkoba 
ripengska duk ong'giparangko sandie Krismas salo 
cha'gipaoniko mi bijakrangko tikatpachina aganrongachim. 

Bandik ma'gipa ma'angni gittimo Krismas salna skang 
jasa dongo Tokkampa saa bilonge hospitalo dongengachim. 
Suntak jonggipaba November jao sagitike siachim. Suntak pa 
aro ma unan kalime song'a chanachi re'bapajachim. 

Mi bijakko chu'ongen song'a chanachim. Cha'na 
skangan saoba noktangtango sae re'bana man'gijagiparangna 
chame donchengaha. Bandikma aro Temchima Tokkam 
ma'ang nodangna aro Suntak ma’ang nokdangna mi 

bijakrangko chame donchengaha. Unon Bandik ma'gipana 
aganaha, “Ai, an'ching gittimni ong'jaoba ang’ ripeng Berena- 
ni ambiba saa bilongengachim. Bisongba re'bana man'jakon, 
Hai, ai, bisongnaba on'atna. Anga Temchiming ra'e 
onkigaina.” Bandik ma'gipaba Temchi ma'gipako sing^ke 
namnike Berena ma'angnaba tikatpaaha. 

Manderang dingtang dingtang duk ong'gipa 
nokdangrangna aro sae dongenggipa nokdangrangna 
dakchakatpana man'ahana kusi ong'tokaha. Man'sogiparangba 
on'atarangko mitele ra'rikaha aro an'tangtangni dukni 
obostarangko chanchining'e dakanina mikchian raktokjajok. 

Bandikma Temchimana aganaha, “Krismas salara ale 
cha'anisan ong'aija. Duk man'enggiparangko dakchaknaba 
an'chingna cholkode on'a. Aiao da'nang saa donggiparangde 
baditan man'dikenggen.” Unon Temchima aganskaaha, 
“An'chingan, mondolini songni manderangan karini su'ua gita 
ong'a. An'chingni Kaman namjaode, su'uaniba dongjawa. 
Karide nama indiba karini su'ua griahaode, uko maichi 
su'uattaigen. Hai, an'chingde ia su'uaniko gimaatjanamo, 
Bandikma?” Bandikma gakgue ku'mongpaaha. 


Krismasni Golporang 7 

Buringrang Grapa 

Nokit aro Mikkit ma'ang song sambaode bilsiantian 
adita song rikamo donggipa manderang a'ba o'e game 
cha'rongachim. Song salgro aro salaramchi a'brirang donga. 
A'brirang chubreja aro so'onchoke silbea. A'bri ka'marang gita 
chiringbadilgni jokangenga. Salgro a'brini ja'rekjoljolburing 

dikgipa dongachim. Ukode songni manderang a'ba o'e game 
cha'na on'jachim. Huro, makkre, mapil, menggo buring bijare, 
matchok, balgitchak aro rokomanti do'orangni dongramsa 
ong'achim ia buringde. la buringonikode sikar ka'e cha'naba 
songni manderang on'jachim. Buringo do'o mat aro 
matburingrangsan ong'ja bang'a gamchatgipa sam bol aro 
pulrangba dongachim. Songni manderang ia buringko ka'sae 
jakkala aro do'o mat aro matburingrangko nosto ka'ja. 

Salsao Nokit pagipaming ia buring sambako 
dakanggipa rama gita gario re'bamitingo makkre dolsaba 
ramako batsotangengachim. Chonaoni dal'aona mang chikking 
mang donga. Gari re'baako nike dal'batgipa makkre ma'gipa 
ong'jaode ambigipa ong'na nanga, chonbatgipa makkre bi'sako 
gipake rama chatchio garichiko nitate asonge dongaha. Mangsa 
mangsa batsotman'angani jamano ua makkre bimaba garichiko 
nipilgija batsotangaha. “Baba, ia makkre bimade indakpile 
gipiniangna ka'sara. Janggi tangko on'chakenga gita nikpilaha 
bikode.” ine Nokit pagipana aganaha. “Matburungrangba 
bilongen ka'sana changa. An'ching manderang uibatgiparang 
ong'e, uarangko ka'sae jakkalna nanga. Do'o ba matburung 
jatsa gimajokode, uarangde gimakamaignok. Gimajokode ua 
jatkode a'gilsako man'taijawaha. Huroba komiangengaha. 
An'chingni buringosan mikoako knaaengjok, mikoakon 
knajaengjok. . Do'kua, do'grik aro do'mesalkoba 
nikangjaengjok. Matburing aro do'orangni bon'anga 
gimaangako champengnade mandeosa ong'a. An'chingsa 
uarangko tange rakkina nanggen.” Indakejrolpo ka'e re'angon, 
song rikamo donggipa dolsa manderang a^ ra'e ia songni a'ba 
ch^a beng'gipa buringko o'patengako Nokit ma'ang paningsa 
nikataha. Unon Nokit pagipa garioni ong'kate, “Oi, na'song 
mai dakchimenga. Ia buringkode songni manderang a'ba 

14 



cha'na on'ja. A'ba so'jokode bang'a matburing aro do'o, jo'ong 
gukrang signok. Na'song iakode a'ba cha'nabe,” ine chrikaton, 
ua manderangoni saksa, “Nangpani a'a kanga gita nikama,” 
ine aganchake o'patangaiaha. 

Unon pagipa aganaha, “Hai, Nokit gario gadobo, 
songni manderangko ta'rake agane ia manderangko dondikatna 
nanggen. Manijaode Boro Saheb (DC) aro Forest-ni officer 
rangko agane bon ka'ate, a'kanganiko dakna nanggen.” 
Manderang Nokit pagipani aganon ka'onangtokaha. Songni 
padot padot dakgipa mongsongkalgipa manderang re'ange 
aganoba a'ba o'na tarienggipa manderang manijaha. Unon 
Mikkit pagipa aganaha, “An'ching Boro Saheb-ko gronge aro 
Forest-ni dalgiparangko gronge a'kangna niam dake ra'na 
re'srangna. la manderangni kamde namjajok. Do'o mat 
matburingrang bang'en signok aro nosto ong'gnok. Da'o De- 
cember ong'aienga. Bisong March jaosa soba sogen.” Unon 
songni padot dake dilgiparang Boro Saheb aro Forest aro 
Wildlife office-ona re'ange dorgasto galna ia salon re'na tik 
ka'aha. Boro saheb Forest aro Wildlife officerangni 
dal'batgiparangna chiti watate ong'a obostako niechina 
aganataha. Antisani jamano a'bri wilwilao donggipa buringko 
darangba dangtapna aro nosto ka'jachina seaniko on'ataha aro 
unbaksana songni manderangna buringrangko a'kange nosto 
ka'gija rakkina bilko on'ataha. Ge'etani chitiko man'soe 
manderang ku'si ong'tokaha. Song rikamo donggipa 
manderangba o'patako dontongjok. A'ba cha'na pajajok. 

Ian ku'grigipa matburingrangna aro do'o matrangna 
Krismasni namgipa kobor aro boksis ong'aha. Unbaksaba, 
songni manderang buring rikamjoljol chirore, cha'gro, miskuri, 
ambare segin, mandal aro angkil bolrang aro do'o bi'sarangni 
bitchil cha'na namnikgipa pulrang jekai genda aro marigold, 

megaru dakgipa samsirangko ge'naba tik ka'aha. March- April 
jolrango man'a dipat chara aro bol bi'sarangko chimonge 
bolrangkode ge'na aro pulrangni bitchilrangkode a'a 
chobakbake da'on sate donna ine tik ka'tokaha. la kamrangchin 
manderang buringrangna aro uno songdonggiparangna 
Krismasni namgipa skani baksa tom’tomanikoba on'jolangaha. 


Krismasni Golparang 8 

Gualna Man'gijagipa Krismas 

Titim aro Baltim adasa songni collegeo PU Science- 
ko poraiengachim. Dakrongbaenga gita Krismas bilsi gitalna 
chu'onga gita college chuti watachim. Uamangni college song 
chel'arangoni re'bae nok bhara ra'e donggiparangba 
dongachim. Mitamde hostelo dongachim. Song chel'aoni 
re'bagiparangoni sakgni Dapen aro Alsude chutimitingoba 
songtangtangchi re'angjawana. February jao bilsini porika 
ong'engani gimin poraina nanggen ine aganaha. 

Unon Titim pagipa aro ma'gipana aganaha, “Ai, baba, 
da'sikariba Dapen aro Alsude Krismas-o noktangchi re'angja. 
Nokgiparangba segipani songchi Krismas manina 
re'angskaemung, bisongde sikdikdik dakniktokbeahana. 
Bilsiantin bilsi bon'o, bi'sarang porika matchotode 
nokgiparang migital cha'na aro Krismas aro Bilsi gital manina 
re'angrongana. Ai, baba, an'chingon kuturi dal'a ge'sa indinan 
dongaenga. Bilsi gital maniaona kingking dongkan. Dapen 
aro Alsuko aganbaboma?” Ma'gipa aganaha, “Aiao da'nang, 
baditan saksan ong'tokenggnok bisongde. Uiode angan 
rimatdeaigenchim. Noktangtango maniako aro ma'a paako 

basikan gisik ra'atenggen. Uchi uchi na'songming re'rame kusi 
ong'naba man'gen. Songni Krismas alakoba 
cha'manpagenchim da'ning. Hai rimbabo hai, Krismas aro bilsi 
gitalo ianon dongkan. Nang'paba namnikpaaiakonba mo, 
Titim-pa?” Titimpa, “Aiao rimbaboda,” ine aganaha. 

A'bachengode Dapen aro Alsu man'dikata gita dakna 
kene kratcha'nikachim. Indiba Titim aro Baltim mormolani 
gimin aro bi'sarangba namen namgipa aro mande ra'na 
sapgjparang ong'ani gimin. Dapen aro Alsu kusi ong'en 
re'angaiaha. 

Uamangko noktang gita nokdangni manderang 
jakkalaha. Minil pita aro jakkep dakoba Alsu aro Dapenba 
dakchakparongachim. Krismas ong'nasiani attamo Dapen 
babilsiona re'bae Titim ma'gipani kam ka'a sepango chadenge, 
“Ajong, da'alde anga bijak song'e ninane” ine bi'aha. 
An'tangan Alsu baksa koros ka'na re'ange do'o ra'bae jal'ik 
daldalgipaming (capsicum/bell pepper) song' aha. Attamo 
miattamko Isolo bi'e cha'dilahaon, Dapen Isolo bi'naon'china 
bi'aha aro ua nokdangkoba miteljolaha. Gimikan Dapen-ni 
bijak song'ako tonike cha'tokaha aro miteltokaha aro 
kal'akgrike ka'dingtokaha. 

Git ring'susarangchi, dakmesokarangchi aro ramao Krismas 
Carol ring'arangchi Dapen aro Alsukoba rimparongaha. 
Pilakna bate waljatchini giljao chongipa me'a bi'sa sakgnini 
namprete “Special Krismas,” ba “Dingtangmancha Krismas” 
ingipako ring'ako namnikbataha, maina Dapen aro Alsunade 
da'a bilsi Krismasan dingtangmanchagipa Krismas 
ong'bcbeaha. Gilja nokon bamgope sakgnian Titim, Baltim 
aro uamangni nokdangko ka'tongoni mitelaha. Da'sikarini 
sikdikdikgipa Krismasko uamang gualaha aro a'gilsakode 

indakpile namgiparangba donga ine uiaha. la Krismas D^n 
aro Alsunasan ong'ja indiba Titimni nokdangnaba 
katchabatsranggipa aro gualna man'jabatgipa Krismas ong'aha. 
Krismas pringo saksa sakgipinna boksisrangko on'grikon 
aro Alsuba an'tangtangni mitelaniko cake dal'ako ra'bae 
tableo donee mesokaha. Gimikan kusi ong'bee saksa 
sakgipinko “Merry Christmas” ine skaniko on'grikaha. Jisu 
an'tangan iamangni gisepo dongenga gita sakantian nikpilaha, 
maina kusi ong'ako aganan ampiljaha. Do] gninan iaKrismas- 
an nambatsranggiparangoni nambatsranggipa ong'aiaha. Jisu 
uamang baksa dongchongmotaha, maina, “Anga okkriachim, 
aro na'simang angna cha'na on'naha. Anga ringna sikachim 
aro na'simang angna ringna on'aha aro anga a'gitalchim aro 
na'simang angko nokchakaha.” Ian kakket ong'aha. 


Krismasni Golporang 9 

Na'a Saksan Ong'ja 

Minjo poraia matchote songtangona re'bapilaha aro 
sorkari kam ka'gija, sorkari ong'gijagipa kamrango tangkako 
jakkalskana miksongskaengachim. Minjo graduate ong'ani 
jamano Business Economics ingipako poraidapna miksonge 
New Delhi-ni College gesaona re'ange poraidapangaha, maina 
bini dake cha'na miksonggipana ia poraidapani dakchakani 
ong'genchim. la poraidapakosa matchote ua da'o songona 
re'bapilaha. Pagipa sorkari kam ka'ja, indiba songtango bolni 
biterang bang'beani gimin uarangko bilchi sepe, jo'ong siatna 
rite tarigimin ra'chakani botol dal'dalgiparango chipe sepang 
jolrangni dal'dalgipa biaprango donggipa Company-rangona 

watatrongachim. lanan uamango karkana dongachim. 
Karicanako tange rakkina pagipa dal'dalgipa baganrangko 
dake, gomila, letchu, kakji, jambura, peach ba indakgiparangko 
ge'achim. Unbaksaba songni manderangonikoba bree, 
manderangni janggi tangani cholkoba nambatatachim. 

Minjo songtangona poraie re'bapilon, dingtang 
dingtang janggi tangani cholrangko dake on'namiksongachim. 
Songona sokbaon, Minjo ma'apaako nike kusi ong'eoba, 
maiaba kusi ong'gijani dongenga gita noko nikaha. Unon 
Minjo pagipako, “Maiba ong'ama?” ine sing'on, pagipa duk 
ong'bea gnang, “An'ching Kaikanako chipna nangjok. Gomila, 
kakji, peach aro gipin biteni bolrang saa rok man'e bite nangja. 
Peach boloba bijako dal'dale gitchake topa dakgipa bang'e 
ong'katbia. Gomila bolrangoba bite nangbaon chonchongipa 
tangsekgipa tampi dakgipa nosto ka'bea. Gomila aro letchu 
bipangrangba sel'ja gita dake bitean nangja. Da' on biterangde 
nangemung raani (harvesting) ong'engachim. Ge'gipa, 
gamgiparangde maidaken cholignok Krismas -na jagittamsan 
dongaijok. An'chingba business-an da'a bilside cholijaha. 
Ge'gipa gamgiparangnasa duk ong'enga angade,” ine Minjo 
pagipa aganaha. Unon Minjo an'tangni kuturichi napange 
ja'sku dipane Nokgipa maikoba dakna gisik on'china bi'aha, 
aro unbaksana an'tangni poraie skia man'giminko jakkalna 
on'chinaba bi'jolaha. Unon Minjo-ni gisikona ta'rake 
manderangna tangka man'atani cholde ta'rake bibalgipa 
pulrangko ge'e Krismas aro Bilsi gital somoirango uarangko 
palatna chanchiaha. Minjo a'palona ong'katbae pagipako 
aganaha, “Baba, knalo meetingna tom'atbo. Anga uamang 
baksa agangrikna” ine Minjo pagipana aganon, pagipa 
namnikaha. 

Okamaona tom'battokon, Minjo aganaha, “Bolni 

biterang rok man'e da'a bilside nangjae na'simangni 
kamaigniko nosto ka'aha. Da'o pilakan Krismas aro Bilsi 
gitalna maiko cha'dilgen ine diik ong'tokenga. Da'o Krismas 
aro Bilsi gitalode manderang pulrangko bilongen ra'a, 
unigimin an'ching ta'rake bibalgipa pulrangko ge'na. 
Unbaksaba mi tarn pulrangkode baldaldalkoba ran'gimin 
sigimin pulrang gita nikaia jekai helichrysum aro statice. 
Uarangkoba tarie palchapna. Pul jerangkon an'ching siate 
ran'ate palgenchim uarangara Dahlia dalgipa. Zinnia, Calen- 
dula, Cosmos aro indakgiparang. Da'o jagittam dongenga 
Krismas-na, an'ching somoi man'kugen, uarangko ge'na. 
Unbaksaba altue chaninggipa aro pul balninggiparangkoba 
me'dikrango ge'e palna. la indakgiparangonide Impatiens-ba 
ong'a. la pulan rokom rokom rong aro jatrang donga.” 
Re'bagipa pilakan ia dingtang cholko niktaianina Minjoko 
mitelon, gisiktangtango jajaaniba dongaha. Uko nike Minjo 
uamango sing'on, saksa me'apa chakate, “Chingade 
pulrangkoba ran'ate, siate, nikkuja, changjawakon aro bibal 
gitalrangba akani ja'manon bikan sikrepaigenkon,” ine 
aganaha. Minjo aganaha, “Jajrengnabe anga skigen. Pul 
bibalrangko ran'ate siatnade na'simang jutani bakosrango ba, 
juta ra'ani lekani bakos dongjaodc lekka chatgipako bakos 
tarie an'cheng simit ba se'engipa an'cheng baksana borax bak 
gniko on'e, bakos kamao inch gnimangna chate on'e, pui 
bijakrangko gale, pulko an'chengchipak chikkipate, pulni pul 
janggilko kosakchipak done, an'cheng aro borax bringiminko 
ka'sine pulni bibal dingprako pud^e puda^, pul pripkujana 
kingking pudape, andalgipa aro ran'gipa biapo anti gni, anti 
gittamna done, sie ran'joko, ra'ode an'chengko ka'sine 
dokpronge gale tariaia. Dahliakode bibalko songgoke biap 
ran'ao doneba ran'ataia.” 

Jagni jagittamo manderang gong'e ge'bebeaha. 
Ran'atgipa sigimin pulrangko aro helichiysiiun aro statice 
sinuatako indinan ran'aia gita nikanigimin dingtang kadime 
uarangkoba tariaha. Manderang Krismas aro Bilsi gitalna 
skangan bia donggiparangde pulrangko seksek bildang dake 
ra'aha. Krismas aro Bilsi gitalnaba palnangtokaha. Manderang 
Krismas aro Bilsi gitalo diljaha aro nokdangtangtangko namen 
cha'dilaha. 

Minjo kuturitango iarangko dakna gisik on'anina 
Nokgipako mitelaha. Mamingkoba dakna skangba, Isolo 
pakwatode, Isol uming dongchongmota ine Minjo ma'siaha. 
“Na'a saksan ong'ja, Minjo, Anga nang baksa donga” ine Isolni 
kiffakchakaniko Isol pe'ja ineba ua uiaha. Changsatai ua 
Nokgipako miteltaiaha. 


Smasni Golporang 10 

Chola Gital 

Krismas sokbaengjokode Pitch! aro Tikchi abisa, saksa 
bilsi sni aro saksa bilsi bongani bi'sarang, chola gital man'na 
kusi ong'soronga. Bilsi bijangchirango gisepo chola gital ra'e 
on'oba, Krismaso chola gital man'na kusi ong'bata. Adatang 
Pachengba jean da'o bilsi chikking ong'engachim pagipana 
ag anaba, “Baba, anga ia bilside ba'ra gital ra'ode bazaarchi 
re'ange an'tangsa nie bregenne. Meja bazaar re'ango ‘jean’ 
nama sokbaako nikenga. Bigilni jacketrangba nama nama 
sokbaa nikenga.” “Ra, ang' depanteba pante sokbaengjok. 
Ma'a paaming tunaba kratcha'engjok da'ode. Kuturiba 
din gtang nangjok. An'tang ra'oba ong'gijarangko brebroke 

galnabe. Nichengesa brebo.” ine pagipa aganaha. “Angade 
da'ororo an'ching songona gital sokbagipa maiaba “Pepe 
Jeans” ingipakosa brena am'enga. Uasa namade. Bigilni jacket 
namako man'jaode angade Addidas ni chain (zip fastener) 
donggipa gisim dakgipa sweaterko ra'skagen.” ine Pacheng 
aganaha. “Aiao, na'song da'ororoni bi'sarangde komiakode 
ganja dakaigen koros ong'atbea” ine pagipa aganon, “Baba, 
Krismas-ni bilsio changsasan indaka namako breaaigenba,” 
ine Pacheng aganaha. 

Bazaarchi pagipani tangka on'ako ra'e koros ka'na 
re'angbebeaha. Bazaaro re'duule ba'ra niengon, Pacheng bini 
ripeng Manchimkoba dokan ge'sani mikkngo chadenge 
ra'giparangni ra'ako gisik nange nie dongengako nikataha. 
Apsan a'mangrong dakgipa jacketkonbilsi gittamnade ganako 
Manchimko nikengachim. Ua ba'ra chola gitalrangkoba ra'na 
ska gita dake nie dongengachim. Unon Pacheng Manchimni 
sainbaona sokon, “Ba'ra ra'engama Manchim,” ine sing'eaha. 
Manchim gipinchiko nie jaja jiji dake, “Niesa roaenga” ine 
aganchakaha. Krismas-na antisasan dongengahani gimin, 
manderang, bi'sarang, pante-me'trarang bazaar-o koros 
ka'tokengachim. “Hai, angni ra'achi re'bo,” ine Pacheng 
Manchimko rin^angaha. Jacket ra'mitingo Manchimba 
mikboka gnang gnang niengachim, ra'nara tangka 
dongpajachim. Pacheng Manchim-ni ganenggipa jacketko 
maibakai nigak man'ora baobarangde uara a'kol donga, 
badiabarangde gin'na aro ning'o gangipa chola tee-shirtba 
napongasachim. Dikdiksa Pacheng ra'gija chanchia gita 
dongaha. Manchim pagipara mandeskao kam ka'nape cha'gipa 
ong'ani gimin chola gitalrangko ra'e on'pana man'jachim. 
Gipinrangni on'gilarangkosa bi'sarangna on'ronga. Uko 
chanchie Pacheng, an'tangni Manchimko sing'arangna 

kratcfaa'nikaha. Skulode Manchim man'gijade ong'ja aro 
Pachoigming melibeachim. Pachengni ra'na sikgipa jacketara 
gong hajalsa batachim. Dam nom'kalgiparangnikode uchide 
king gittam man'gnok. Unon Pacheng chanchiaha, “Da'sikari 
jacket ra'giparangan gital dake dongkuaenga. Anga da'a bilsiba 
uarangkon gan'na man'aigen. la apsan damchin anga 
Manchimna longpen kingsa aro jacket kingsa ra'skagnok.” 
Manchim ra'nade jechakbeoba, Pacheng ka'saesa on'engani 
gimin ra'aiaha aro kusi ong'beaha. 

Krismas sokon pagipa Pachengni jacket gitchamko 
ganako nikoba, haida gitalko gankujaengakon inesa 
chanchiengachim. Krismas salobagiljachinaba Pacheng jacket 
gitchamkon gantaiaha. Unon pagipa Pachengko sing'aha, 
“Pacheng jacket gitalkora mainasa ganjaenga?” Pacheng jrip 
dongani ja'mano, “Baba, ia jacketrangan namkuengana 
gankuenga” ine aganchakaha. Unomiting Manchimba Pacheng 
baksa gilja re'na Pachengma'angchi re'baachim. Unon 
Manchim Pachengna aganaha, “Ang^e da'alde nang'ni jacket 
gital ra'gipakon gane re'bajok.” Unon Pacheng pagipachiko 
kending kending niaha aro pagipa Pachengni kamko ma'siaha. 
“Hai Pacheng nokningchi re'ba” ine pagipa Pachengko 
nokningchi rimangon, ka'chana am'enga ine Pacheng 
kenachim. Unon pagipa Pachengko doktope aganaha, “Na'ara 
mainasa indakarangko aganja? Manchimna na'a ra'e on'na 
am' ode angara rakjawachimba. Ma'a paana kenpilesa na'ara 
jawana namaengama? Ma'a paade nama kamnade nang'kode 
ka'chajawa aro rakjawa. Isol an'chingnasan tangkako jakkalna 
patija, an'ching gitan gipinrai^^a dakchakaniko ral^ana on'na. 
Knalo bazaarchi re'ange nang’ namnikgipa jacketko ra'ebo,” 
ine pagipa Pachengna tangkako on'taiaha. 

Pacheng kusi ong'e Manchim baksa giljachi re'angaha. 

Manchim kusi ong'e “Aiao, Pacheng angade nang'ni angna 
boksis oii'gipanade chotpilnan man'jawaha,” ine aganon 
Pacheng aganaha, “Oh, chotna nangjawa, da'alde an'ching 
giljao Isolni an'chingna on'gipa dal'batgipa boksisni gimin 
knagen. Na'a name knatimbone.” Pamongba 2 Korinthia 9: 1 5 
ko ra'e Jisuni atchiani gimin indine skiangaha, “Isolna mitela 
ong'china uni ag^ man'pilgija on'nani gimin.” Oe, Isol 
an'chingna on'gipa nambatgipa boksisde Jisu Kristoan ong'a. 
Ian Manchimni ka'tongko gisik nangatbeaha. 


Krismasni Golporang 11 

Ka'saan Dal'bata 

“Krismas-ni ja'mano da'o Bilsi gital ong'gnok. Da'o 
baditaba salrangsan dongaijok bilsi bon'na.” indine chanchie 
An'chirik gital bilsi re'baenggjpani gimin gisiko niatengachim. 
Batanggimin salrangkoba gi^j|co nikatengachim. 

Batanggimin salrangko niatpile An'chirik an'tangni 
janggi tangani nama namjako niatpilengachim. An'chirikara 
da'o college re'engachim aro ma'apaani saksa kamkam 
deme'chik. Ma'apaaba donggijagiparangde ong'ja aro 
chu'onga gitan nangako degipana on'achim. An'chirikni 
ma'apaa gam dongoba namgipa manderang ong'a, ka'sagipa 
aro dal'a dakgijagiparang ong'a. An'chirikkoba namen 
dal'ataha indiba basakoba An'chirik ripengskana, mandeskana 
chanchigijanirangba dongahakon. 

Salsao An'chirik collegeo seng'gnang class dongani 
gimin sketbaket tariengachim. Indakmitingo bini ripeng 
Bonchi re'bae, “An'chirik anga nang'ko nangbeoigachim,” ine 

aganon. An'chirik gisik nangbregija dake, “Angade da'o class 
dongane, ja'mano agangrikna re'baaibo,” ine agane collegechi 
re'angaha. Bonchini suk ong'gija dake nirikakoba An'chirikde 
nikangjaha. Collegeoni jokbapilon Bonchi ma'gipa saani 
giminsa hospitalchi ra'na tangka dongjani gimin bi'chengna 
re'baachim ine ua uiaha aroba tangka dongjae hospitalchiba 
rimangjae ma'gipako man'rikjaha ineba uion An'chirik, “Anga 
Bonchina dikdiksa mangmang knachakode, ma'gipa 
sijawachim,” ine chanchie duk ong'beaha. 

Collegeo dakmesokani dongani gimin college 
skigiparang An'chirik ma'ang class-o nambata bara cholako 
gane re'bachina aganaton, An'chirik aro uni ripengrang name 
gane chine damsan re'angengachim. Unon obosta 
dongkalgijagipa ripengba bisongko srapeon, An'chirikni ripeng 
Bitji, “Aiao, Sinari, maidake cholako ganbajok,” ine Sinari- 
ko inon gipin ripengrang ka'dinggrimaha. Sinari mamungkoba 
agangija mikkang gitchake dongaha. Unon An'chirik 
ka'dingpajaoba Sinarina maiba aganchiq}e dakchakaniko on'na 
man'genchim, maina chola nama dongjae abitang Hinari-ni 
chola meligijakosa Sinari ganbaa ine An'chirikde uiachim. 
Niatpilon ripengtang Sinari-ko agane kratcha'aoniko jokatna 
bia mamingkoba dakjaha aro Sinaride kratchaen collegechi 
re'angpilsrangjaha ine gisiktango nikatpilengachim. 

Salsao college re'bamitingo noksulni college re'rimska pante 
Logan minggipa An'chirik-ko srape collegeona damsan re'pana 
am'on, An'chirik uko namnikbregija gita niaha aro kusik on'na 
sikbregija gita dakon, Logan, “Nangko skia man'gipa dal'gipa 
nokdangoni me'chik (lady) ine anga chanchiachim, indiba na'a 
ua ong'ja” ine aganaha. Chanchiaton An'chirik an'tangni 
kamna kratchanikatbeaha aro indake Kristian ong'gijani 

dakbewalrangko bang'en mesok man'enggnok. Haida 
sakobade chanchigija ka'dingstek man'engnaba dongjok aro 
gisik saatenggen ine An'chirik chanchiatpilengachim. 
An'tangni Kristian gita dakgijanaba kratchaaha. 

Da'o re'baenggipa bilsiode anga ka'sagipa ong'na nanggen. 
Beberaa, ka'donga, ka'saa, ia minggitam donga aro iarangonin 
ka'saan dal'batgipa ong'a. “Ka'saako anga nokoni 
a'bachenggen. Ripengrang angona re'bae maikoba agana 
skode, anga knachakgen. Anga mandeskako uichenggijade 
bichal ka'jawa. Anga jaksrambatkalgipa ong^ok. An'tangko 
anga ‘lady’ gita dakgen, agana skako chakchikgen aro 
sakgipinko angni mikkango c^one nikatjawa aro chone 
ra'jawa” ine An'chirik namen gisiko raken chanchiaha. 
“Kristian jedake dakgenchim. Pangnana bate ka'saningkalgipa 
ong'na nanggen.’’ 


Krismasni Golporang 12 

Nitogipa Krismas 

Berena, Riq>bi, Ringchi, Kobang, Chirim aro uamangni 
ripengrang Krismasko dingtange manina miksongaha. “Da'o 
skul chuti ong'ani gimin, hai, hospitalrangchi re'e badita donga 
narangko am'rame nina. Noko sagipa dongode man'dikasan 
ongja, nokni manderangba duk man'a. Sawa hospital saksan 
ong'a, sawa sikdikdik ong'enga aro nitimgiparang dongama 
dongja, an'ching sandina,” ine Berena aganaha. “Indakeming 
sandiani jamano mai dakgen?” ine Ringchi sing'aha. “Unon, 
an'ching sagipani nokdangrangkoba ia songni ong'ode sandie 
nina aro songni ong'gijagiparangkoba an'ching salanti re'e 

ka'dimeatna. Pul aro cha'anirangkoba ra'na” ine Berena 
agantaiaha. 

Sandie nion hospitalo sak kolatchi donga, unoni 
a'palchinide sakgnisan aro sakchikkingde ia antion jokengaha 
aro sakchikkmg gipinrang Krismas na antisa skang hospitaloni 
jokgnok. Dongrikgipa sakchikking onide sakgnisan 
bilongengachim. Berena aro uni ripengrang an'tangtangni 
chanchia gita pul aro cha'anirangko ra'e hospitalchina 
re'angaha. Bi'sarangko dongipao me'a bi'sa saksa sabeenga 
dongengachim. Berena uni sambao imi skoko dangtape, bini 
ra'anggipa pulko bini palang table sambao done, bamgope 
Isolo bi'aha. Bi'sa tusiaoni mikrake Berenako nikdate, “Na'ara 
sa'grema?” ine nom'a ku'rangchi sing'on, “Anga sa'gre ong'ja, 
nang'ni ripengsa,” ine Berena aganchakaha. Unomiting nurse 
re'bae, “Jon, hai sam ringbo,” ine sam onjoljole, Berenana 
ka'sine, “Biade ma'apaa dongjajok. Ambitangmingsa 
dongenga," ine aganataha. Berena Jonna aganaha, “Anga 
salantin nang'ni namkujana kingking nang'ko nina re'bagen. 
Anga nang'ni ripeng" ine Berena ka'dimeataha. Uandake 
Berena uni ja'mano gipin sagiparangkoba grongna re'angaha. 
Berenani ripengrangba apsankon dakaha. 

Krismas-na antisa dongon, sakchikkingna agrede 
gimikan hospitaloni jokangaha. Buchuma saksa bilonge sagipa 
dongachim aro Jonba jokkuja, saksa me'apakode 
nampiljawahakon ine aganengachim. Hospitalchi re'na 
tariengon, Berena nogipa Bikki-ba, “Angaba re'pana, abi,” ine 
sing'aha. “Nono na'a chonenga, bilsi doksankua. Hospitalode 
sagiparangba bang'a, saobarangde sagiparangba saode be'en 
bimang nidika aro uamang ka'sae dakako nanga. Na'ade 
cholijawa” ine Berena aganon, Bikki, “Angaba pulkode 

on'timgen” ine aganaha. Uni gimin Berena re'na skani gimin 
Bikki-koba rim^angaha. Hospital palang ge'anti sagipa 
sakantiona pul ato cha'ani baksa ra'e re'angon, sagiparang 
Berena aro uni ripengrangko nikna kusi ong'sotokaha. 
Sakantian ka'dingsmite rin^haksoaha. Berenako nikon, Jon, 
“Sa'gre aro angni ripeng” ine aganaha. Jon-nan palang 
bon'chotgipao tuachim. Berena aro uni ripeng sakantian sagipa 
sakantiko jak rim'e sko rim'roke Isolo bi'e ka'dimeatani 
kattarangko aganon, sagipa gimikan kusi ong'e mesoktokaha. 
Unon Bikki abitangna rake aganaha, “Abi, anga 
nidikgiparangkode nikja. Sakantian nitoa. Abi, nitogipa 
manderangsa. Nidikgiparang bachi abi?” Unon sagiparangoni 
buchumabatgipa aganataha, “Nangni abitang aro bini 
ripengrangan chingko nitoataha. Chingo ka'dongani dongjao 
ka'dongataha. Bisongni hospitalona re'bae chingko nirokeo 
chinga janggi man'pilaha gita daknikaha. Oe, nang abi aro 
bini ripengrang chingnade Kristmasni sa'grerang ong'a.” Bikki 
aganaha, “Ambi, na'aba nitobea.” 

Berena, Kobang, Rapbi, Ringchi, Chirim uamangnasan 
ong'ja, sak kolatchi hospitalo sagiparangnan ia Krismas-an 
nitogipa Krismas ong'aha. Sanenggipa nurserangba Berena 
aro uni ripengrangko niksoon ka'sroke kusi ong'e kam 
kalokaha. Sakantinan nitogipa Krismas ong'aha. 

SUMMARY OF SHORT STORIES - STORIES OF 
CHRISTMAS 

1. The Child of Love:- 

This is the story of a mother telling her six year 
old daughter Kasha about the meaning of Christ- 
mas and God’s gift of His Child of love Jesus Christ 
to mankind as Saviour and how all the earthly gifts 
received are difterent from God’s kind of Gift and 
the mother giving her dau^ter’s heart as gift to 
Jesus. 

2. The Frogs are Silent: - 

The story narrates how due to the destruction of 
habitat and killing, the frogs are decreasing in num- 
ber and their croaking are hardly heard, and how 
to save the frogs from destruction, four friends from 
the village took the initiative along with the vil- 
lage folks to create a new habitat for the diminish- 
ing frogs and how this attempt to save the ftogs 
from extinction became successful. 

3. A Pot of Rice Flour Sesame steamed Cake:- 
This story is the story of one girl Patchi who along 
with her kind and generous mother took the 
steamed rice cakes and pithas from glutinous sticky 
rice to the poor and needy in the true essence of 
the Christmas spirit. 

4. Warming over the Winter Fire:- 

This is the story of a family who used to welcome 

the neighbours and anyone to the wamkth of the 
Fire Place built in the courtyard to keep warm dur- 
ing cold winter nights and of how this family gen- 
erously served tea and traditional rice cakes and 
sweet potatoes, and entertained without any grudge 
and always with kindly smiles and of how, the 
blessings of God for the generousity never cease. 

5. The Charm and Magic of Christmas:- 

When the church, the vicinity and the homes were 
decorated with the lights, twinkling bubbles, glitzy 
tinsels, nobody could resist the beauty and the 
lovely shine these decorative lights emanated. The 
charm and magic of these bright beckoning lights 
touched the hearts of two drunkard strangers who 
found their ways inside the church and found peace 
and change of heart which only the light of Jesus 
could transform. This is how the story runs. 

6. A Bowl of Rice for Grandma:- 

The story narrates the warmth, generousity, care 
and concern of the church members of the village 
community headed by their pastor who remem- 
bered to share the portion from the community feast 
to those who were sick, their families, the needy 
and the downtrodden with the true message of 
Christian love and brotherhood. 

7. The Call and Cry of the Wild:- 

The tale recounts how the village folks resolved 
to save the wild animals and birds from the forests 

of their hills when a section of the dwellers on the 
periphery of the village were hell-bent on destroy- 
ing this habitat by jhum cultivation and how the 
Village folks succeeded in foiling their attempt and 
saved the wild. 

8. The Christmas They Could not foreet:- 

This is the story of two lonely students who had 
nobody to spend Christmas holidays with till their 
fnends took them to their homes with the consent 
of their parents and who had a special Christmas 
in the midst of the loving and kindhearted family 
and which they could never forget. 

9. You are not Alone:- 

This is the story of Minjo who fresh from his gradu- 
ation returned to the village only to find the or- 
chards on which the family and the farmers de- 
pended, destroyed by the pests and the diseases 
but who, with the god given inspiration of trying 
alternative method of livelihood could make the 
Christmas memorable with the farmers, smviving 
for the Christmas and the New year. 

10. The New Apparel:- 

This is the story of Pacheng who, when having 
gone to the market to purchase a new trouser and a 
jacket for Christmas, found his friend having more 
need for the new clothes than him, and his gift 
being overshadowed by the eternal gift of God. 

11 . 


Kindness is Greater:- 

When the New Year came, An'chirik looked back 
on her behaviour and dealing with other people 
and found herself wanting and she resolved to be 
kind to her friends and other people in the true 
Christian service. 

12. Beautiful Christmas:- 

Berena and her friends, instead of wantonly spend- 
ing the Christmas holidays, resolved to have a spe- 
cial time with the sick in the hospital, comforting 
and caring for them in the true sense of the Christ- 
mas faith and belief. This is their story. 


.^;>u 


32 





Rs.2a/- 



